На основу члана 56. Статута Града Ниша („Службени лист Града Ниша'', број 88/2008, 143/2016 и 18/2019), члана 72. Пословника о раду Градског већа Града Ниша (“Службени лист Града Ниша” број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала ("Службени лист Града Ниша", број 125/2008),

Градско веће Града Ниша, на седници од 26.11.2020. године, доноси

**Р Е Ш Е Њ Е**

**I**  Утврђује се Предлог решења којим се даје на коришћење ЈКП “Градска топлана“ Ниш, ул. Благоја Паровића бр.3, на неодређено време и без накнаде помоћна зграда-котларница површинe 213 м2, постојећа на катастарској парцели број 4409 КО Ниш-Пантелеј у ул. Књажевачкој у Нишу, уписана као објекат број 3 у В лист-1.део листа непокретности број 3081 КО Ниш-Пантелеј и на којој је уписано право јавне својине Града Ниша.

**II** Предлог решења којим се даје на коришћење ЈКП “Градска топлана“ Ниш, ул. Благоја Паровића бр.3, на неодређено време и без накнаде помоћна зграда-котларница површинe 213 м2, постојећа на катастарској парцели број 4409 КО Ниш-Пантелеј у ул. Књажевачкој у Нишу, уписана као објекат број 3 у В лист-1.део листа непокретности број 3081 КО Ниш-Пантелеј, и на којој је уписано право јавне својине Града Ниша, доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша одређује се Марлена Чуљковић, овлашћено лице по овлашћењу заменице начелника Градске управе града Ниша, у Секретаријату за имовинско правне послове.

Број: 979-11/2020-03

У Нишу, 26.11.2020. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**